Pavol Čaplovič

Pavol Čaplovič (* 7. marec 1917, Veličná† 5. jún 1994, Oravský Podzámok) bol slovenský archeológ, múzejník, učiteľ.

 Životopis 
Pavol Čaplovič pochádzal z Čaplíkovskej vetvy rozvetveného rodu Čaplovičovcov.ĎURIŠKA, Zdenko: Príspevok ku genealógii rodu Čaplovičovcov. Biografické štúdie 30 (2004) 49–84.  V rokoch 19231928 navštevoval ľudovú školu v rodisku a v rokoch 19281932 meštiansku školu v Dolnom Kubíne. V rokoch 19321935 študoval na obchodnej škole v Bratislave a v Martine. V štúdiu pokračoval na učiteľskom ústave v Spišskej Novej Vsi (19361940). V rokoch 19461949 diaľkovo študoval na Pedagogickej fakulte Slovenskej univerzity (dnes Univerzita Komenského) v Bratislave a v roku 1950 ukončil štúdiá v Žiline. V rokoch 19401950 učiteľ v Sokolčiach, v Podhradí pri Sučanoch, vo Veličnej, Važci, Oravskej Porube, Párnici, Istebnom a na meštianskej škole v Dolnom Kubíne. V roku 1950 sa stal odborným pracovníkom Archeologického ústavu SAV v Nitre. V období 1953 až 1979 bol Pavol Čaplovič správcom Oravského hradu a riaditeľom Oravského múzea v Oravskom Podzámku. Začal opravy Oravského hradu pre účely múzea. Uskutočnil archeologické výskumy v Hurbanove, Nitre a na Orave. Za jeho pôsobenia Oravské múzeum založilo Múzeum oravskej dediny – Skanzen v Zuberci.AGNET, Ján. Biografický lexikón Slovenska. Martin: Slovenská národná knižnica, 2002, 1, A-B, ISBN 8089023169. S. 104-105.

 Dielo 
So svojimi spolupracovníkmi uverejnil viac ako 100 príspevkov v odborných časopisoch (Archeologické rozhledy, Slovenská archeológia, Vlastivedný zborník, Študijné zvesti, Archeologické výskumy a nálezy na Slovensku) a iných popularizačných časopisoch. Venoval sa najmä archeologickému výskumu dovtedy prakticky neskúmaných oravských pravekých lokalít, ale aj národopisu oravských obcí a dejinám Oravského zámku. Už v roku 1948 realizoval výskum na žiarovom pohrebisku lužickej kultúry vo Vyšnom Kubíne. Na základe výskumu viacerých kľúčových opevnených lokalít z obdobia lužickej kultúry, ako Veličná, Vyšný Kubín - Tupá skala, Nižná, či pohrebísk v Podbieli, Vyšnom Kubíne, Jasenovej, Veľkom Bysterci, Istebnom vyčlenil samostatnú skupinu doby halštatskej, ktorú nazval oravská skupina lužickej kultúry.LOFAJOVÁ DANIELOVÁ, Barbora. Osobnosti archeológie na Orave – M. Kubínyi a P. Čaplovič v NEUMANN, Martin, MELLNEROVÁ ŠUTEKOVÁ, Jana, ed. Dejiny archeológie: archeológia v Československu v rokoch 1918-1948. Bratislava: Univerzita Komenského v Bratislave, Filozofická fakulta, Katedra archeológie, 2020. ISBN 9788022349406 S 28-33.VLADÁR, Jozef, Zomrel Pavol Čaplovič (1917-1994). Slovenská archeológia. Roč. 42, č. 2 (1994), s. 402-403

 Knižné publikácie (výber) 
 ČAPLOVIČ, Pavol. Orava v praveku, vo včasnej dobe dejinnej a na začiatku stredoveku. Ilustroval Pavol ČAPLOVIČ. Martin: Osveta, 1987.
 ČAPLOVIČ, Pavol. Čaro kresaného dreva: ľudová architektúra Oravy. Martin: Osveta, 1977.
 ČAPLOVIČ, Pavol. Oravský zámok. Banská Bystrica: Stredoslovenské vydavateľstvo, 1967. Náš kraj, 62.
 ČAPLOVIČ, Pavol. Veličná: 700 rokov trvania obce. Martin: Osveta, 1972.
 ČAPLOVIČ, Pavol. Dolný Kubín. Ilustroval Pavol ČAPLOVIČ, ilustroval Vojtech MESZÁROŠ. Martin: Osveta, 1977, 2, Halštatské popolnicové pohrebisko.
 ČAPLOVIČ, Pavol. Dolný Kubín. Martin: Osveta, 1986.
 ČAPLOVIČ, Pavol. Ľud Oravy v minulosti. Ilustroval Igor KRPELÁN. Martin: Osveta, 1980.

 Referencie 

 Iné projekty 

 Externé odkazy 
 Pavol Čaplovič v súbornom katalógu Slovenskej národnej knižnice

Kategória:Slovenskí archeológovia
Kategória:Slovenskí publicisti
Kategória:Slovenskí pedagógovia
Kategória:Slovenskí múzejníci
Kategória:Riaditelia múzeí na Slovensku
Kategória:Pracovníci Slovenskej akadémie vied
Kategória:Osobnosti z Veličnej